
Αναγκαστική απαλλοτρίωση ακινήτων στο Κεφαλάρι Άργους, για 
δημόσια ωφέλεια . 1 

Άρση αναδάσωσης εμβαδοϋ 1,400 στρεμ. στη θέση «Παπά-Νερό» 

ρύκου Ικαρίας ως προϋφισταμένου του 1923 . 9 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 101 (1) 

Αναγκαστική απαλλοτρίωση ακινήτων στο Κεφαλάρι Άργους, για δη¬ 
μόσια ωφέλεια. 

Ο ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάζεις του Ν.Δ. 797/71 «περί αναγκαστικών απαλλοτριώ¬ 
σεων», σε συνδυασμό με τις διατάξεις του Β.Δ/τος 139/1971, σχετικά με 
την αρμοδιότητα των Νομαρχών να κηρύσσουν ορισμένες απαλλοτριώ¬ 
σεις, 

2. Τις διατάξεις του Ν. ΒΡΞΖ/1893 «περί αναγκαστικής απαλλοτρί¬ 
ωσης ακινήτων για συντήρηση ή ανεύρεση αρχαιοτήτων» άρθρο 1. 

3. Την πράξη αριθμ. 4/24.2.1981 του Κεντρικού Αρχαιολογικού 
Συμβουλίου και το έγγραφο αριθμ. Φ75/18124/5.4.1988 του Τμή¬ 
ματος Απαλλοτριώσεων Υπουργείου Πολιτισμού, που τη συνοδεύει; 

4. Το έγγραφο αριθμ. 2473/24.10.1989 του Πολεοδομικού Γρα¬ 
φείου Άργους από το οποίο φαίνεται ότι, το ακίνητο που πρόκειται να 
απαλλοτριωθεί βρίσκεται εκτός του οικισμού Κεφαλαρίου Άργους, απο¬ 
φασίζουμε: 

Κηρύσσουμε την αναγκαστική απαλλοτρίωση ακινήτου έκτασης 
504,70 μ2, στο Κεφαλάρι Άργους, για δημόσια ωφέλεια και ειδικό¬ 
τερα για την προστασία, ανάδειξη και προβολή των σημαντικώτατων 
αρχαίων λειψάνων παλαιολιθικής και νεολιθικής εποχής, που βρέθηκαν 
σ’ αυτό. 

Το ακίνητο έχει αποτυπωθεί με στοιχεία Α, Β, Γ, Δ, Ε, Ζ, Α στο το¬ 
πογραφικό διάγραμμα που είναι θεωρημένο από τον Μ. Γιαννουλάκη, 
Δ/ντή αποτυπώσεων και συντηρήσεων κτιρίων Υπουργείου Πολιτισμού 
και Επιστημών, στις 25.6.1981. -<= 

Δικαιώματα κυριότητας προβάλλει ο Καπουράλος Ανδρέας. 

Η απαλλοτρίωση κηρύσσεται υπέρ του Δημοσίου και με την δαπάνη 
βαρύνεται το Ταμείο αρχαιολογικών πόρων και απαλλοτριώσεων. 

Η απόφαση να δημοσιευθεί στην Εφημερίδα της Κυβερνήσεως. 

Ναύπλιο, 16 Ιανουάριου 1990 
Ο Νομάρχης 
ΣΤ. ΠΑΠΑΝΙΚΟΛΑΟΥ 

Αριθ. 136 (2) 

Άρση αναδάσωσης εμβαδού 1,400 στρεμ. στη θέση «Παπά-Νερό» πε¬ 
ριοχής κοινότητας Μούρεσι. 

Ο ΔΙΕΥΘΥΝΤΗΣ ΔΑΣΩΝ Ν. ΜΑΓΝΗΣΙΑΣ 
Έχοντας υπόψη: 

1. Τη δ/ξη του άρθρ. 44 Ν. 998/79 «περί προστασίας δασών». 

2. Την αριθμ. 1063/19.5.1989 απόφασή μας, με την οποία κηρύ¬ 
χθηκε αναδασωτέα δασική έκταση εμβαδού 1,400 στρεμ. στη θέση 
«Παπά-Νερό» περιφέρειας Κοινότητας Μούρεσι. 

3. Το γεγονός ότι, η ίδια έκταση κηρύχθηκε εκ παραδρομής και πάλι 
ως αναδασωτέα, με την αριθμ. 1470/4.7.89 απόφασή μας. 

4. Την αριθμ. 14650/87 απόφαση κ. Νομάρχη Μαγνησίας, με την 
οποία μας ανέθεσε την αρμοδιότητα να υπογράφουμε αντί αυτού διά¬ 
φορα έγγραφα και αποφάσεις, αποφασίζουμε: 

Αίρουμε την κηρυχθείσα ως αναδασωτέα με την αριθμ. 1470/ 
4.7.89 απόφασή μας δασική έκταση 1,400 στρεμ. στη θέση «Παπά- 
Νερό» περιφ. Κοινότητας Μούρεσι, επειδή για την ίδια ως άνω έκταση 
ισχύει η αριθμ. 1063/19.5.89 προγενέστερη δική μας. 

Βόλος, 22 Ιανουάριου 1990 
Με εντολή Νομάρχη 
Ο Διευθυντής Δασών 
ΜΑΡΚΟΣ ΕΦΕΝΤΑΚΗΣ 

Αριθ. Ν. 63/89 (3) 

Καθορισμός των ορίων του αιγιαλού και δημιουργία ζώνης παραλίας 

στη θέση «ΠΑΝΗΓΥΡΙΣΤΡΑ, Κυπαρισσίας προ φερόμενης ιδιοκτη¬ 
σίας Δημοσθ. Κάκκαβα. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

Τις διατάξεις των άρθρων 1 μέχρι και 7 του ΑΝ 2344/1940 «περί 
αιγιαλού και παραλίας» όπως τροποποιήθηκαν και συμπληρώθηκαν με 
τις διατάξεις: α) του άρθρου 13 του Ν. 1078/80 και του Ν. 1337/ 
1983. Τις διατάξεις της παρ. 9 του άρθρου 1 του Κεφαλαίου Β' της 
0.208/181 /3.4.1982 (ΦΕΚ 214/26.4.82 τεύχος Β') κοινής αποφά- 
σεως των Υπουργών Προεδρίας Κυβερνήσεως και Οικονομικών «Ανα¬ 
μόρφωση Συλλογικών Οργάνων Γνωμοδοτικής και Αποφασιστικής αρ¬ 
μοδιότητας του Υπουργείου Οικονομικών». 

Την από 11.4.1989 έκθεση της «Επιτροπής καθορισμού των ορίων 
του αιγιαλού και παραλίας και θέσεως αμμοληψίας», που καθόρισε τα 
όρια του αιγιαλού και της παραλίας στην περιοχή «ΠΑΝΥΓΗΡΙΣΤΡΑ, 
^ΚΥΠΑΡΙΣΣΙΑΣ και το από Φεβρουάριο 1989 με κλίμακα 1:500 το¬ 
πογραφικό διάγραμμα του Τοπογράφου μηχανικού Ευάγγελου Κα- 
τσουλέα που θεωρήθηκε την 1.3.1989 από τη Δ/νση Τεχνικών Υπηρε¬ 
σιών της Νομαρχίας Μεσσηνίας καί συνοδεύει την έκθεση της προανα- 
φερομένης Επιτροπής. 

Τη σύμφωνη γνώμη του Γενικού Επιτελείου Ναυτικού, που διατυπώ¬ 
θηκε στο Ρ.544.5/484/89/26.9.1989 έγγραφό του. 

Τις διατάξεις του άρθρου 1 της παρ. 1 του Ν. 3200/1955 (ΦΕΚ 
97/Α/1955) περί διοικητικής αποκεντρώσεως» σε συνδυασμό με τις 
διατάξεις του από 6.6.1955 Δ/τος «περί εξαιρέσεως από της κατά το 
άρθρο 1 παρ. 1 του Ν. 3200/55 αρμοδιότητος των Νομαρχών, αντι¬ 
κειμένων τινών αρμοδιότητος των Νομαρχών, αντικειμένων τινών αρ¬ 
μοδιότητος του Υπουργού Οικονομικών», του Β.Δ 704/1970 και του 
άρθρου I παρ. 5 του Π.Δ. 71/25.2. σχετικά με τη μεταβίβαση αρμοδιο- 


' τήτων του Υπουργού Οικονομικών στους Νομάρχες και στις περιφε¬ 
ρειακές Αρχές διανομαρχιακού επιπέδου, αποφασίζουμε: 

Επικυρώνουμε την από 11.4.1989 Έκθεση της Επιτροπής καθορι¬ 
σμού ορίων του αιγιαλού και παραλίας και θέσεως αμμοληψίας, καθώς 
και το από Φεβρουάριο 1989 τοπογραφικό διάγραμμα, που την συνο¬ 
δεύει, το οποίο συντάχτηκε από τον Ευάγγελο Κατσουλέα Τοπογράφο 
μηχανικό, με κλίμακα 1:500 1.3.1989 Νομαρχίας Μεσσηνίας, επί του 
οποίου η πιό πάνω Επιτροπή, με κόκκινη γραμμή καθόρισε τα όρια του 
αιγιαλού, στη θέση «ΠΑΝΗΓΥΡΙΣΤΡΑ» Κυπαρισσίας προφερόμενης 
ιδιοκτησίας Δ. Κάκκαβα και με κίτρινη γραμμή τα όρια της παραλίας 
στην ίδια θέση. 

2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευτούν στην Εφημερίδα της Κυβερνήσεως. 

Καλαμάτα, 28 Νοεμβρίου 1989· 

Ο Νομαρχών Διευθυντής 
ΝΙΚ. ΠΟΛΙΤΗΣ 


ΕΚΘΕΣΗ 

Επιτροπής καθορισμού, ορίων αιγιαλού και παραλίας. 

Άρθρο 74 Π.Δ. 636/1977. 

Για τον καθορισμό των ορίων του αιγιαλού και παραλίας μπροστά 
στό κτήμα του κ. Δημοσθένη Κάκκαβα του Βενετσιάνου στην θέση «Πα- 
νηγυρίστρα» Δήμου Κυπαρισσίας. 

Οι υπογεγραμμένοι: 

1. Χαράλαμπος Πατσούρης - Πρ/νος ΔΟΥ Κυπαρισσίας. 

2. Χαράλαμπος Μαρτίνος Λιμενάρχης Πύλου. 

3. Κων/νος Ιγνατιάδης Αρχιτέκτων της ΔΤΥ Ν. Μεσσηνίας αναπλη¬ 
ρωτής του Δ/ντού Τ.Υ., ο οποίος κωλύετο να παραστεί στην επιτροπή 
την 11.4.89 αποτελούντες επιτροπή καθορισμού των ορίων του αιγια- 
λού και της παραλίας, μεταβήκαμε επί τόπου στην προαναφερόμενη πε- 
ριοχή την 11.4.1989 και αποφασίσαμε τα εξής: 

Λαβόντες υπόψη: 

1. Τα από Φεβρουάριου 89 Τοπογραφικά διαγράμματα του Τοπ. 
Μηχανικού Ευαγγέλου Κατσουλεά, θεωρημένα 1.3.1989 από τον Δ/ 
ντή Τεχν. Υπηρεσιών, Παντελή Νέμπαρη. 

2. Τις διατάξεις του Α.Ν. 2344/40, όπως τροποποιήθηκε μεταγενέ¬ 
στερα. 

3. Την από την επιτόπια μετάβαση σχηματισθείσα αντίληψη περί του 
πλάτους της βρεχομένης ζώνης της ξηράς και των λοιπών συναφών 
στοιχείων ήτοι: 

α. Τη μορφολογία της περιοχής του σχεδόν είναι ημιβραχώδης. 

β. Το γεγονός ότι δεν υπάρχουν ενδείξεις μεταβολής της καταστά- 
σεως της ακτής από διαβρώσεις, τροσχώσεις ή εκτελεσθέντα έργα, απο¬ 
φασίζουμε: 

Καθορίζουμε επί του ως άνω τοπογραφικού διαγράμματος. 

α. Την οριογραμμή του αιγιαλού 1, 2, 3... 11 της οποίας οι κορυφές 
εξασφαλίζονται από μόνιμα εκ μπετόν ορόσημα ως εις διάγραμμα. 

β. Την οριογραμμή της παραλίας 1', 2’, 3’... 1Γ ομοίως οι κορυφές 
εξασφαλίζονται όπως και αυτές τής οριογραμμής του αιγιαλού. 

γ. Ότι καθορίζεται ζώνη παραλίας πλάτους 10 μ. επειδή δεν εξυπη¬ 
ρετούνται οι σκοποί του άρθρου 7 παράγρ. 1 Α.Ν. 2344/40. 

Η Επιτροπή 

Χαράλαμπος Πατσούρης, Χαράλαμπος Μαρτίνος, 

Κων/νος Ιγνατιάδης. ν 

ΑΝΑΚΟΙΝΩΣΕΙΣ 

Αριθ. 17 (4) 

Ειδοποίηση παρακατάθεσης αποζημίωσης λόγω απαλλοτρίωσης στην 
κοινότητα Κατωχωρίου Ν. Μαγνησίας. 

Ο ΠΡΟΕΔΡΟΣ ΤΗΣ ΚΟΙΝΟΤΗΤΟΣ ΚΑΤΩΧΩΡΙΟΥ 

Έχοντας υπόψη την αριθ. ΑΠ 173/3087/383/1989 απόφαση 
του Μονομελούς Πρωτοδικείου Βόλου και την αριθ. 58/1989 απόφαση 
του Κοινοτικού Συμβουλίου «περί ψηφίσεως πιστώσεως για αποζημί¬ 
ωση απαλλοτριωθεισών εκτάσεων στην Κοινότητά μας» που επικυρώ¬ 
θηκε με την αριθ. 982/1990 απόφαση της Νομαρχίας Μαγνησίας, 
γνωστοποιούμε: 

Ότι με τα αριθ. 33865/18.1.1990, 33866/18.1.1990 και 
33867/18.1.1990 γραμμάτια του Ταμείου Παρακαταθηκών και Δα¬ 
νείων (Α’ Ταμείου Βόλου) κατετέθη ποσό δρχ. 1.126.540 ένα εκατομ¬ 
μύριο εκατόν είκοσι εξ χιλιάδες πεντακοσίας σαράντα δρχ. για απαλλο¬ 
τρίωση των ιδιοκτησιών των κάτωθι: 

1. Ευθυμίας συζ. Πηλέα Σφάκα δρχ. (276.040) διακόσιες εβδομή¬ 
ντα εξ χιλ. μηδέν σαράντα δρχ. 

2. Κληρονόμων Ιωάν. Κόκκαλη δρχ. (212.224) διακόσιες δώδεκα 
χιλ. διακόσιες είκοσι τέσσερις δρχ. 

3. Άννα Ξέννου δρχ. (638.276) εξακόσιες τριάντα οκτώ χιλ. διακό¬ 
σιες εβδομήντα εξ δρχ. 

Κατωχώρι, 22 Ιανουάριου 1990 

Ο Πρόεδρος της Κοινότητος 
ΙΩΑΝ. ΜΙΛΑΝΟΣ 

Π0ΛΕ040ΜΙΑ 

ΑΠΟΦΑΣΕΙΣ 

Αριθ. 2914/331 (5) 

Αναστολή χορήγησης οικοδομικών αδειών στους παραδοσιακούς οικι¬ 
σμούς Αρτεμώνα και Απολλωνία της νήσου Σίφνου (Ν. Κυκλάδων). 

Ο ΥΠΟΥΡΓΟΣ 

ΠΕΡΙΒΑΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παραγρ. 3 του άρθρου 4 του Ν. 1577/1985 
«ΓΟΚ» (Α’ 210). 

2. Την από 21.12.1989 εισηγητική έκθεση της Δ/νσης Πολεοδομι- 
κού Σχεδιασμού Τμήμα Παραδοσιακών Οικισμών, αποφασίζουμε: 

1. Αναστέλλεται για ένα (1) χρόνο η έκδοση οικοδομικών αδειών για 
την ανέγερση νέων κτιρίων με εφαμροζόμενο συντελεστή δόμησης μεγα¬ 
λύτερο του 0,5 και ποσοστό κάλυψης μεγαλύτερο του 50% στους παρα¬ 
δοσιακούς οικισμούς Αρτεμώνα και Απολλώνια της νήσου Σίφνου (Ν. 
Κυκλάδων). 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 23 Ιανουάριου 1990 

Ο ΥΠΟΥΡΓΟΣ 

ΚΩΣΤΑΣ I. ΛΙΑΣΚΑΣ 

-♦- 

( 6 ) 

Τροποποίηση του άρθρου 5, παρ. 3, εδ. (α) της 444/10.3.89 απόφα¬ 
σης του Νομάρχη Αρκαδίας. 

Ο ΝΟΜΑΡΧΗΣ ΑΡΚΑΔΙΑΣ 

Έχοντας υπόψη: 

. 1. Τις διατάξεις του άρθρου 26 του Ν. 1337/83, όπως τροποποιή¬ 
θηκαν με την παρ. 13 του άρθρου 8 του Ν. 1512/85. 

2. Τις διατάξεις της περί ΔΕΠΟΣ νομοθεσίας και ειδικότερα του άρ¬ 
θρου 17, (άρθρο 4 παρ. 2) του Π.Δ. 811/80 (ΦΕΚ 198/Α/1980) 
όπως ισχύει σήμερα. 

3. Το Ν.Δ. 1018 (ΦΕΚ 220/Α/1971) περί παροχής εις τους Νο- 
μάρχας αρμοδιότητος επί θεμάτων τροποποιήσεως σχεδίων πόλεων και 
κωμών. 

4. Τις διατάξεις του Ν.Δ/τος της 17.7.1923 όπως τροποποιήθηκαν 
και συμπληρώθηκαν. 


5. Την 444/10.3.1989 απόφαση Νομάρχη Αρκαδίας (ΦΕΚ 170/ 
Δ/22.3.1989) για έγκριση του πολεοδομικού σχεδίου του επείγοντος 
στεγαστικού προγράμματος της ΔΕΠΟΣ στην περιοχή Μικρή Ρεπο- 
ντίνα της Κοινότητας Αγίου Ανδρέα Κυνουρίας του Νομού Αρκαδίας. 

6. Την 1083/183/27.9.89 απόφαση Δ.Σ. της ΔΕΠΟΣ περί διόρ¬ 
θωσης ύψους. .. 

7. Το με αριθ. πρωτ. 1451/20.11.1989 έγγραφο της Κοινότητάς 
Αγίου Ανδρέα για την τήρηση της νόμιμης διαδικασίας, όπου φαίνεται 
ότι η προθεσμία πέρασε άπρακτη. 

8. Την με αριθ. πρακτικό Νο 18/7.12.1989, θέμα 3ο, γνωμοδό¬ 
τηση του Συμβουλίου ΠΕ.ΧΩ.Δ.Ε. του Νομού Αρκαδίας, αποφασί¬ 
ζουμε: 

Τροποποιούμε το άρθρο 5 παρ. 3, εδ. (α) της 444/10.3.1989 από¬ 
φασης Νομάρχη ως προς το ανώτατο ύψος των κτιρίων από 7,50 μ. σε 
8,70 μέτρα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άστρος, 19 Ιανουάριου 1990 
Ο Νομάρχης 

ΓΡΗΓΟΡΗΣ ΑΠΟΣΤΟΛΑΚΟΣ 

- 4 -- 

Αριθ. 404 (7) 

Κατηγοριοποίηση, καθορισμός ορίων και όρων και περιορισμών δόμη¬ 
σης στον οικισμό Κοινότητας Λιγγιάδων Ν. Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1) Τις διατάξεις του Π.Δ/τος 24.4.85 ΦΕΚ 181 Δ' «περί τρόπου 
καθορισμού ορίων οικισμών της χώρας μέχρι 2000 κατ. κατηγορίες 
αυτών και καθορισμού όρων και περιορισμών δόμησης και όπως τροπο¬ 
ποιήθηκαν από το Π.Δ/γμα 14.2.87 ΦΕΚ 133 Δ’. 

2) Τις προτάσεις των ιδιωτών μελετητών Μηχ/κών στους οποίους 
ανατέθηκε σχετική μελέτη στα πλαίσια του προγράμματος Ανοικτών 
Πόλεων που αφορούν την κατηγοριοποίηση και τον προσδιορισμό ορίων 
του οικισμού Κοινότητας Λιγγιάδων. 

3) Τα δελτία αρχιτεκτονικής αναγνώρισης που συμπληρώθηκαν από 
τους προαναφερόμενους μελετητές κατά τις υποδείξεις των σχετικών 
προδιαγραφών του Υπ. ΠΕ.ΧΩ.Δ.Ε. 

4) Τα πληθυσμιακά στοιχεία της τελευταίας απογραφής του Κράτους 
της ΕΣΥΕ. 

5) Την υπ’ αριθ. 19/1987 απόφαση του Κοινοτικού Συμβουλίου 
Κοινότητας Λιγγιάδων. 

5) Τη γνωμοδότηση του Δασαρχείου Ιωαννίνων για τις περιοχές που 
πρέπει να εξαιρεθούν των ορίων του οικισμού σαν δάση και δασικές 
εκτάσεις όπως διατυπώθηκαν με το υπ’ αριθ. 6603/2.9.1988. 

7) Την υπ’ αριθ. 9/4.5.89 γνωμοδότηση του ΣΧΟΠ του Νομού. 

8) Τις διατάξεις του Α.Ν. 314/68 και του άρθρου 9 του Ν.Δ/τος 
17.7.23 «περί αρμοδιότητας επιβολής όρων δόμησης κ.λπ.». 

9) Τη Γ46/15883/1903/8.2.88 απόφαση Υπ. ΠΕ.ΧΩ.Δ.Ε. για 
κατάργηση της δημοσίευσης διαγραμμάτων σε ΦΕΚ, αποφασίζουμε: 

1) Κατατάσσουμε τον οικισμό του θέματος στις κατηγορίες: Αδιάφο¬ 
ρος, μικρός, συνεκτικός, μη τουριστικός, μη περιαστικός. 

2) Καθορίζουμε τα όρια του οικισμού του θέματος όπως αυτά φαίνο¬ 
νται στο συνοδευτικό της παρούσας σχεδιάγραμμα σε κλ. περίπου 
1:5000 που αποτελεί αναπόσπαστο μέρος της απόφασης αυτής και συ¬ 
ντάχθηκε βάσει στοιχείων χαρτών και επί τόπου ελέγχου. 

3. Οι Γενικοί και Ειδικοί όροι δόμησης του οικισμού καθορίζονται 
από τις διατάξεις του Π.Δ/τος 26.9.79 (ΦΕΚ 615/Δ/79), περί όρων 
δόμησης οικισμών Ζαγορίου. 

4. Πριν από οποιαδήποτε κατάτμηση οικοπέδων εντός των ορίων του 
οικισμού θα πρέπει να θεωρείται το σχετικό τοπογραφικό διάγραμμα 
από το ΤΠ και ΠΕ Ν. Ιωαννίνων ώστε να εξασφαλίζεται. 

α) Η συνέχεια των υπαρχόντων κοινοχρήστων χώρων και η δημιουρ¬ 
γία νέων, σύμφωνα με τα οριζόμενα τις διατάξεις της παρ. 1 του άρθρου 
6 του Π.Δ/τος 24.4.85 ΦΕΚ 181 Δ’ και του Π.Δ/τος 14.2.87 ΦΕΚ 
133Δ' και 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. Κατά τα λοιπά ισχύουν τα οριζό¬ 
μενα στα Π.Δ/τα της 24.4.85 ΦΕΚ 181 Δ’ και της 14.2.87 ΦΕΚ 
133 Δ’. . 

5. Το σχεδιάγραμμα οριοθέτησης κλίμακας περίπου 1:5000 που συ¬ 
νοδεύει την παρούσα απόφαση αναρτάται ταυτόχρονα με την υπογραφή 

στον πίνακα ανακοινώσεων του Τμ. Πολ. και Πολ. Εφ. Νομ. Ιωαννί- 
νων. , 

Η απόφαση αυτή να δημοσιευθεί στην Εφημερίδα της Κυβερνήσεως. 
Ιωάννινα, 18 Ιανουάριου 1990 
Ο Νομάρχης 

ΙΩΑΝΝΗΣ ΚΑΛΟΓΕΙΤΟΝΑΣ 

-♦- 


Αριθ. 557 (8) 

Τροποποίηση της 599/11.7.1988 απόφασης του Νομάρχη Ιωαννίνων 

καθορισμού ορίων, όρων και περιορισμών δόμησης στον οικισμό 

Κοινότητας Ασφάκας. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1) Τις διατάξεις του Π.Δ/τος 24.4.85 ΦΕΚ 181 Δ' «περί τρόπου 
καθορισμού ορίων οικισμών της χώρας μέχρι 2.000 κατ. κατηγορίες 
αυτών και καθορισμού όρων και περιορισμών δόμησης και όπως τροπο¬ 
ποιήθηκαν από το Π.Δ/γμα 14.2.87 ΦΕΚ 133 Δ’. 

2) Τις προτάσεις των ιδιωτών μελετητών Μηχ/κών στους οποίους 
ανατέθηκε σχετική μελέτη στα πλαίσια του προγράμματος Ανοικτών 
Πόλεων που αφορούν την κατηγοριοποίηση και τον προσδιορισμό ορίων 
του οικισμού Ασφάκας. 

3) Τα δελτία αρχιτεκτονικής αναγνώρισης που συμπληρώθηκαν από 
τους προαναφερόμενους μελετητές κατά τις υποδείξεις των σχετικών 
προδιαγραφών του ΐπ. ΠΕ.ΧΩ.Δ.Ε. 

4) Τα πληθυσμιακά στοιχεία της τελευταίας απογραφής του Κράτους 
της ΕΣΤΕ. 

5) Την υπ’ αριθ. 11/1989 απόφαση του Κοινοτικού Συμβουλίου 
Ασφάκας. 

6) Τις γνωμοδοτήσεις του Δασαρχείου Ιωαννίνων για τις περιοχές 
που πρέπει να εξαιρεθούν των ορίων του οικισμού σαν δάση και δασικές 
εκτάσεις όπως διατυπώθηκαν με το υπ’ αριθ. 1755/88 έγγραφό του. 

7) Την υπ" αριθ. 13/89 γνωμοδότηση του ΣΧΟΠ του Νομού. 

8) Τις διατάξεις του Α.Ν. 314/68 και του άρθρου 9 του Ν.Δ/τος 
17.7.23 «περί αρμοδιότητας επιβολής όρων δόμησης κ.λπ.». 

9) Τη Γ4δ/15883/1903/8.2.88 απόφαση Ϊπ. ΠΕ.ΧΩ.Δ.Ε. για 
κατάργηση της δημοσίευσης διαγραμμάτων σε ΦΕΚ. 

10) Την υπ’ αριθ. 599/11.7.1988 απόφασή μας, αποφασί¬ 
ζουμε: 

Τροποποιούμε την υπ’ αριθ. 599/11.7.1988 απόφασή μας και κα¬ 
θορίζουμε τα νέα όρια του οικισμού του θέματος όπως αυτά φαίνονται 
στο συνοδευτικό της παρούσας σχεδιάγραμμα σε κλ. περίπου 1:5000 
που αποτελεί αναπόσπαστο μέρος της απόφασης αυτής και συντάχθηκε 
βάσει στοιχείων χαρτών και επί τόπου ελέγχου. 

Το σχεδιάγραμμα τροποποίησης της οριοθέτησης κλίμακας περίπου 
1:5000 που συνοδεύει την παρούσα απόφαση αναρτάται ταυτόχρονα με 
την υπογραφή στον πίνακα ανακοινώσεων του Τμ. Πολ. και Πολ. Εφ. 
Νομ. Ιωαννίνων. 


Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 18 Ιανουάριου 1990 
Ο Νομάρχης 

ΙΩΑΝΝΗΣ ΚΑΛΟΓΕΙΤΟΝΑΣ 

--♦- 

Αριθ. ΠΓ. οικ. 35/16.1.90 (9) 

Χαρακτηρισμός διατηρητέου δρόμου στο σχέδιο πόλεως Αγίου Κηρύ- 
κου Ικαρίας ως προϋφισταμένου του 1923. 

Η ΝΟΜΑΡΧΗΣ ΣΑΜΟΪ 
Έχοντας υπόψη: 

1. Το άρθρο 20 του Ν.Δ. 17.7.23 «περί σχεδίων πόλεων». 

2. Τις διατάξεις του Α.Ν. 314/1968 ΦΕΚ 47/Α όπως τροποποιή¬ 
θηκαν και συμπληρώθηκαν με το υπ’ αριθ. 1018/7/Δ/γμα ΦΕΚ 
220/Α και με την παρ. 3 του άρθρου 34 του Ν. 1577/85 ΦΕΚ 210/Α 
καθώς και τις διατάξεις του υπ’ αριθ. 183/1986 Π.Δ/τος ΦΕΚ 70/Α 
περί μεταβιβάσεως αρμοδιοτήτων στους Νομάρχες. 

3. Την με αριθ. 110/30.11.88 απόφαση του Δημοτικού Συμβου¬ 
λίου Αγ. Κηρύκου που γνωματεύει υπέρ της διατήρησης ως προϋφιστα- 
μένου του 1923 του δρόμου που ευρίσκεται στο οικοδομικό τετράγωνο 
του Β' τομέα του σχεδίου πόλεως Αγ. Κηρύκου και διέρχεται από τις 
ιδιοκτησίες των α) Α. Βολικά, β) Α. Παλακίδα, γ) κληρ. Σαφού, δ) Κ. 
Μωραΐτη. 

4. Την με αριθ. 2/3/23.8.89 γνωμοδότηση του Συμβουλίου Χωρο¬ 
ταξίας Οικισμού και Περιβάλλοντος νομού Σάμου με την οποία γνωμά- 
τευσε να διατηρηθεί ο εν λόγω δρόμος ως προϋφιστάμενος του 1923. 

5. Το γεγονός ότι ο δρόμος προς νότο που προβλέπεται από το σχέδιο 
πόλεως δεν έχει διανοιχθεί αλλά και αν διανοιχθεί το οικοδομικό τετρά¬ 
γωνο θα έχει μήκος 190 μ. δηλαδή η διατηρήση του εν λόγω δρόμου 
βελτιώνει σημαντικά τη ρυμοτομική εικόνα της περιοχής, αποφασί¬ 
ζουμε: 

Άρθρο 1 

Εγκρίνεται η διατήρηση ως προϋφισταμένου του 1923 του δρόμου 
που ευρίσκεται στο οικοδομικό τετράγωνο του Β τομέα σχεδίου πόλεως 
Αγίου Κηρύκου και διέρχεται από τις ιδιοκτησίες των α) Α. Βολικά, β) 
Α. Παλακίδα, γ) κληρ. Σαφού, δ) Κ. Μωραΐτη και συνοδεύει το δημο¬ 
τικό δρόμο του Πνευματικού κέντρου με προς το νότο αδιάνοικτο δρόμο 
του σχεδίου πόλεως συμφωνεί με το τοπογραφικό διάγραμμα που έχει 
συνταχθεί από το Γ. Δογάνη αρχ. μηχ. που συνοδεύει την απόφαση και 
αποτελεί αναπόσπαστο μέρος της. 

Άρθρο 2 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Το σχέδιο που συνοδεύει την απόφαση είναι απόσπασμα του σχεδίου 
πόλεως κλίμακας 1:500 και θα αναρτηθεί μετά τη δημοσίευσή της θε- 
-ωρημένο από του Προϊστάμεενο του Πολεοδομικού Γραφείου Αγίου Κη¬ 
ρύκου επί δεκαπέντε μέρες στο χώρο ανακοινώσεων του Π.Γ. Αγίου 
Κηρύκου στο κτίριο του Διοικητηρίου σύμφωνα με την εγκύκλιο 22/88 
του ΪΠΕΧΩΔΕ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγ. Κήρυκος, 16 Ιανουάριου 1990 
Η Νομάρχης 
X. ΚΟΣΜΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


